Rudolph Wurlitzer Company, normalt bare kaldet Wurlitzer, er et amerikansk firma, tidligere producent af strengeinstrumenter, blæseinstrumenter, kinoorgler, båndorgler, orkestrions, elektroniske orgler, elektriske klaverer og jukebokse. Wurlitzer skiftede over årene til kun at producere orgler og jukebokse., men nu producerer det ikke længere nogen af delene. Firmaet ligger i North Tonawanda, New York, USA.  Forretningskarriere Han begyndte at importere tyske klaverer i 1856 og i 1881 begyndte han at bygge klaverer med "Wurlitzer"-navnet. Han fik i 1872 følgeskab af sin broder Anton, og de dannede firmaet Rudolph Wurlitzer and Brother. I 1890 registrerede de firmaet under navnet Rudolph Wurlitzer Company Inc. I 1899 sluttede Rudolphs ældste søn Howard Eugene (1871-1928) sig til firmaet som forretningsfører og han havde et blik for den stigende popularitet af automatiske musikinstrumenter. Med dette for øje overtog firmaet i 1909 DeKliest Musical Instrument Works i North Tonawanda, New York, og i 1919 købte de Melville-Clark Piano Company i Dekalb, Illinois. Rudolph Henry Wurlitzer rejste til Berlin i 1891 for at studere violin hos Emanuel Wirth og akustik hos Herman Helmholz. Da han kom tilbage havde han flere administrative stillinger i firmaet. Farny Reginald Wurlitzer (1883-1972) bidrog med praktisk og teknisk viden efter at have studeret hos forskellige europæiske instrument-magere, særligt Phillips & Söhne.  Jukebokse I 1880'erne var Wurlitzer ledende distributør for Regina Music Box Company, som efter opfordring fra Wurlitzer havde udrustet deres produkter med sprækker til møntindkast. I 1899 producerede Wurlitzer Tolophonen et elektrisk drevet klaver med møntindkast. Dette instrument førte til produktion af andre mønt-drevne fonografer, eller jukebokse.